तिन्दवारी बी. डी. ओ. ओ. पी. शुक्ला कहत है कि गांव मा मजदूरन के मजदूरी अगर परी है, तौ जांच कराई जई। अगर मजदूरी परी है, तौ अगले साल मा चढ़ा के रूपिया दीन जई। पौहार गांव के राजकरन, गोपाल कहत हैं कि हम जून 2013 मा लमेहटा सम्पर्क मार्ग मा मनरेगा के तहत साठ मजदूर खंती खोदा रहै। मजदूरी अबै तक नहीं मिली आय। यहिसे सबै मजदूर 17 दिसम्बर 2013 का अतर्रा तहसील मा दरखास दीन हैं। अगर हम पंचायत मित्र अउर प्रधान से मजदूरी मांगत हन तौ पंचायत मित्र कहत है कि जे. सी. बी. मशीन से काम भा है। प्रधान छेदी लाल का कहब है कि लेवर से काम करव है पै पंचायत मित्र जे. सी. बी. मा चढ़ाये है, तौ कसत मजदूरी मिली। नरैनी बी. डी. ओ. राम किसन कहत हैं कि वा लेवर से भा है। अउर पंचायत मित्र मशीन से कराइस है तौ वहिका भुगतान न होई।